Kiøbenhavns Postrytter, 1786-09-29
Kiøbenhavn, den 29 September. J Gaar Eftermiddags gik Døbe=Acten for sig med den unge Prinds, hvormed Hendes Kongel. Høihed Prindsesse Sophie Frederike den 18de September sidstleden var nedkommen; og blev derved følgende Ceremoniel iagttaget. Efterat alle Cavallerer af de tre første Classer, og alle Damer, som ellers komme til Apartement ved Hoffet, de to yngste Prindser af Augustenborg; de fremmede Ministre og deres Fruer; Stadens Magistrat, Professorerne ved Universitetet og Stadens Sognepræster, samt Hofpræsterne, vare blevne tilsagte at møde i Hs. Kongel. Høiheds Arveprindsens Forgemak, om Eftermiddagen Kl. 4 1/2 Slet, gik Døbeacten for sig paa følgende Maade: Efterat samtlige Hofdamer og Cavallerer havde forsamlet sig i H. K. H. Arveprindsens Retiradegemak, kom de Høikongel. Herskaber ud igiennem Audiencegemakket, og begave sig ind i det graa Gemak, hvor den unge Prinds laae i Paradevuggen, hvorved Kammerfrøken Schmettau, og begge Hs. K. H. Arveprindsessens Damer stode; Cavalererne gik foran, Hofdamerne fulgte efter, og bleve samtlige indtil videre i Audiencegemakket. Da de Høikongel. Herskaber derpaa vare indtraadte i Sovegemakket, bleve de tvende yngste Prindser af Augustenborg, Oberhofmesterinde, Grævinde Holck, Kammerfrøken Møsting, og Statsministrene ved Oberhofmarschallen indladte, og anviist deres Pladse i bemeldte Gemak, hvor Daaben skulde skee; Oberhofmesterinden og Kammerfrøken Møsting, bag ved de allerhøieste og høieste Faddere, de tvende yngste Prindser af Augustenborg, og Statsministrene lige for Allerhøist og Høistbemeldte; Oberhofmarschallen tog Plads ved Siden, og Marschal Lowzow ved Dørren. Den unge Prinds blev derpaa af Kammerfrøken Schmettau, som af Hs. K. H. Prindsessens tvende Hofdamer blev assisteret, optaget af Vuggen, og baaret ind i Sovegemakket, hvor Confessionarius Doctor Bastholm, efter givet Tegn, indtraadte og forrettede Daaben. Hs. Majestæt Kongen, Hds. Majestæt Dronningen, Hs. K. H. Kronprindsen, Hs. K. H. Kronprindsesse Lovisa Augusta, og Hs. Durchlauchtighed Arveprindsen af Angustenborg vare Faddere til den unge Prinds, og stode i en Rad for Døbesondet. Hs. K. H. Arveprindsen stod ved Siden af Hs. K. H. Arveprindsessens Seng. Den unge Prinds blev i Daaben givet det Navn Christian Friderich. Da Døbe=Acten skulde gaae for sig, begyndtes at kime med Slotsklokkerne, hvorefter alle Stadens Kirkers Klokker tillige begyndte at kime, hvilket vedvarede en halv Time. Da Døbe=Acten var forbie, lode Paukerne og Trompeterne af Garden til Hest, og Hautbouisterne af Garden til Fods, sig høre paa Altanen ud til Ridebanen, hvorefter alle de, der havde været indladte i Sovegemakket, begave sig ud i det graae Gemak, og Dørrene bleve lukte. Hs. Høihed, den unge Prinds, blev derpaa af Kammerfrøken Schmettau, fulgt af begge Hofdamerne, Frøkenerne Rosenørn og Bülow, baaren omkring i alle Gemakker, paa det samtlige Tilstedeværende kunde see ham. Jmidlertid blev der serveret med Refraichissements, og en halv Time efterat de Høikongel. Herskaber havde begivet sig tilbage, begyndte Apartementet i Hs. Majestæts Kongens Gemakker, og derefter var et Bundterads-Taffel i Appartements Salen paa 76 Couverts, hvortil de fornemste efter Rangen og de fremmede Ministre vare ansagte.